ÅRSMELDING B&OI ORIENTERING 2013

# 1. Organisasjonsoversikt

## 1.1 Styret

Leder: Torkel Irgens

Nestleder: Morten Selnes

Styremedlemmer: Irene M Skiri, Aviaja Kleist

Varamedlemmer: Anne Berit Vikhals, Ingunn Jakola

## 1.2 Utvalg

Idrettsutvalget:

Leder: Marit Johnsen

Medlemmer: Anders Kure, Arild Hegreberg, Elisabet Kongsbakk

Rekrutteringsutvalget:

Leder: Bjørn Tore Winther

Medlemmer: Morten Tjønndal, Jan Viggo Limstrand

Tur-O-utvalget:

Leder: Marit Lunde

Medlemmer: Lisbeth Lunde, Per Dalhaug, Regula Høsli, Jan Prytz

Materiell- og Hammarlibuutvalget:

Leder: Carl B. Bjørseth

Medlemmer: Geir Moen, Per Dalhaug

Informasjonsutvalget:

Leder: Arne Kristian Nordhei

Medlemmer: Jakob K. Skogan

## 1.3 Egne funksjonsansvarlige

Kasserer: Frode Ikdahl

Vaktliste Bodin vdg: Åge Mohus

Kartleder: Carl B. Bjørseth

Kartforvalter: Arild Hegreberg

## 1.4 Revisorer

Anita Eriksen, Jon Øverås (vara)

## 1.5 Representanter til kretstinget

Anders Kure, Arild Hegreberg, Aviaja Kleist

## 1.6 Valgkomite

Leder: Geir Moen

Medlemmer: Per Rekkedal, Regula Høsli,

Varamedlem: Anita Eriksen

## 1.7 Verv utenom idrettslagets egen organisasjon

Bodø Friluftsforum:

Lisbeth Lunde

Nordland orienteringskrets.

Lars Reitan (kretsleder), Åge Mohus (styremedlem), Torkel Irgens (Hovedløpskontakt)

B&OI Allianselaget

Tore Jakola

Bodø idrettsråd

Torkel Irgens

# 2. Møte- og informasjonsoversikt

## 2.1 Styremøter

Antall møter: 5 ordinære, i tillegg har styret drøftet aktuelle tema på mail, etter behov.

Antall saker: 35. Styret oppnevnte en egen NNM komite, som ledet arbeidet med å planlegge og gjennomføre NNM i Bodø i 23-25. August 2013.

Videre arrangerte styret en åpen strategisamling med utvalgene og funksjonsansvarlige 20. November.

Styreleder hatt jevnlig kontakt med utvalgene og funksjonsansvarlige, i tillegg NOF. Videre har styreleder og kasserer jobbet tett sammen.

## 2.2 Medlemsmøter

24. april inviterte styret til et medlemsmøte for å informere om NNM 2013, sesongen 2013 med fokus på både lokale løp og klubbens satsningsområder for deltagelse i nasjonale løp. I tillegg informerte rekrutteringsutvalget om rekruttsatsningen for 2013.

Over 50 deltok.

29. oktober inviterte styret til innendørs o-løp, tradisjonsrik klubbkveld med indisk mat og premieutdeling for sesongen 2013, over 70 deltok.

Styret ser begge disse arrangementene som viktige sosiale møtepunkt for å fremme fellesskapet i klubben.

I tillegg arrangerte Norges orienteringsforbund, et nasjonal rekrutteringsturne i hver krets. Søndag 6. jan 2013 (dagen etter kretstinget for Nordland o-krets). Her deltok 25 stk fra B&OI orientering. En viktig dag med der det kom frem mange gode ideer til videre utvikling av klubben.

8. desember inviterte NOF til en oppfølging av rekrutteringsturneen i januar, 14 stk deltok her. Fokus var på å utvikle en egen tiltaksplan for B&OI orientering. Styret har jobbet videre med dette og klubben har gitt seg selv en frist til 15. Mars 2014 for å utarbeide en slik tiltaksplan for videre utvikling av alle klubbens aktiviteter.

Målsettingen fra NOF er en dobling av medlemstallet i Norsk orientering, fra 23 000 til

50 000 i 2020.

## 2.3 Informasjonsvirksomhet

Informasjonsutvalgets hovedarbeid har vært oppdatering av hjemmesiden. Nyheter, resultater og annen informasjon har blitt lagt ut så raskt vi har maktet.

Mye arbeid ble også lagt ned i oppbygging/justering av NNMs hjemmeside slik at den var tilpasset årets arrangement.

Det har vært kjørt kurs i mOtime, noe som har gjort at vi nå er flere som kan hente resultater ut fra tidtakerutstyret. I tillegg gjør dette publisering av resultater raskere. Fremdeles er mesteparten av dette arbeidet fordelt på noen få personer, men det er i alle fall bedre enn tidligere år. Det er ikke vanskelig arbeid, men det kan være litt tungt å sette seg ned to timer om kvelden etter hvert tirsdagsløp for å lage resultatlister. Siden vi er såpass få som kan dette så er systemet ennå litt sårbart for forsinkelser rundt resultatpublisering.

Kurset var også til god hjelp i forberedelsene til NNM 2013.

Det er investert i en PC som er tenkt brukt til tidtaking. Dette har fungert ok, og maskinen har gått litt på rundgang. Poenget med maskinen har vært at folk skal slippe å dra med sitt private utstyr ut på arrangementene. Vi opplevde på slutten av året problemer med kommunikasjon mellom maskin og tidtakerutstyret. Feiltesting av dette vil bli gjort før ny sesong starter.

Hjemmesiden er godt besøkt, omtrent som tidligere år. Størst besøk er det i sesongen, mens det er ganske stille i vinterhalvåret. Det er en liten økning i desember pga julekalenderen.

I stedet for BOM (papir) laget vi en julekalender på hjemmesiden, der vi hver dag i desember hadde en nyhet om ting som ellers ville kunne stått i et BOM. Dette ble også gjort i årene 2009 - 2012. Kalenderen er ment å fungere som et arkiv over det som skjedde i 2013. Tema for kalenderen i år var «idrettsskader». Tilbakemeldingene på julekalenderen er positive. Også i år fikk informasjonutvalget god hjelp (spesielt av Elisabet Kongsbakk) til stoffet som ble presentert. Dette vil også være et satsningsområde for informasjonsutvalget i 2014, men vi ønsker fremdeles hjelp av B&OIs medlemsmasse.

Backup: det tas jevnlig backup (3-4 ganger i året) av alle filene som ligger på hjemmesiden. Disse legges på en ekstern harddisk hjemme hos websjefen.

Utviklingen av hjemmesiden har vært liten de siste årene, og det har ikke skjedd så mye i 2013 heller, selv om den er i kontinuerlig utvikling. All nødvendig informasjon skal ligge ute på hjemmesiden, men noe informasjon er ganske utdatert eller lite relevant. Håpet var å få gjort en del med kartsidene i 2013, men dette ligger fremdeles «på vent».

# 3. Medlemsoversikt

## 3.1 Medlemmer totalt

|  |  |  |
| --- | --- | --- |
| DAMER | HERRER | TOTALT |
| år | 0-5 | 6-12 | 13-19 | 20-25 | 26- | Totalt D | 0-5 | 6-12 | 13-19 | 20-25 | 26- | Totalt H | Totalt |
| 2009 | 2 | 17 | 8 | 0 | 34 | 61 | 0 | 11 | 13 | 2 | 49 | 75 | 136 |
| 2010 | 2 | 14 | 11 | 1 | 43 | 71 | 6 | 22 | 15 | 1 | 55 | 99 | 170 |
| 2011 | 3 | 16 | 12 | 0 | 38 | 69 | 4 | 25 | 15 | 1 | 60 | 105 | 174 |
| 2012 | 2 | 16 | 11 | 1 | 33 | 63 | 2 | 23 | 16 | 2 | 55 | 98 | 161 |
| 2013 | 4 | 13 | 13 | 1 | 35 | 66 | 3 | 19 | 21 | 1 | 55 | 99 | 165 |

## 3.2 Aktive medlemmer, dvs antall som har deltatt i minst ett o-løp: (NOF opererer med deltakelse i minst 2 o-løp eller ved å inneha et tillitsverv, så regnes du som et aktivt medlem).

|  |  |  |  |  |
| --- | --- | --- | --- | --- |
| 2009 | 2010 | 2011 | 2012 | 2013 |
| 108 | 122 | 133 | 117 | 119 |

# 4. Økonomi

Klubben har fortsatt solid og god økonomi. **Driftsregnskapet** er som de senere år ført etter et tilnærmet kontantprinsipp. Årets driftsregnskap er gjort opp med et negativ resultat på ca. 26 000 for ordinær drift. Det var budsjettert med et negativt resultat på 56 000. Nordnorsk mesterskap ga et overskudd på snaut 5 000. NNM var budsjettert med ikke å gå i underskudd. I tillegg kommer avsetning på 50 000 til kartfondet, relatert til prosjektet ”Vi setter Bodø på kartet”, som ble vedtatt på årsmøtet i 2011.

Årets regnskap viser nedgang i salg av turorienteringsmateriell. Under idrettsutvalgets poster er det mindreforbruk på budsjettpostene startkontingenter og reise. Dette skyldes først og fremst mindre reiseaktivitet høsten 2013 blant juniorene pga klubbytter og skader. Det er ingen vesentlige beløpsmessige avvik på de øvrige budsjettpostene. Utvalgene viser stor grad av budsjettdisiplin. Det er lagt ned mye arbeid i innfordring av kontingenter, krav mot andre klubber og salg til medlemmer for sikre at klubben får sine inntekter.

Det er innestående ca. 470 000 på bankkontoene ved årets slutt. Klubben har ingen gjeld pr 31.12.2013.

For nærmere detaljer i regnskapet vises det til årsmøtet sak 5.

Styret og utvalgene har mottatt oppdaterte budsjettoppfølgingsrapporter på forespørsel slik at de kan følge med på den økonomiske situasjonen for sine budsjettposter.

Virksomheten er i hovedsak finansiert ved salg av tur-o poser, tilskudd, medlemskontingenter, egenandeler og medlemmenes felles dugnadsinnsats.

Dugnadsinnsatsen omfatter:
- Vakt ved Bodin vgs første halvår
- Turorientering; pakking av tur-o poser samt salg av merker, utlodning og matsalg på tur-o avslutningen.

B&OI orientering har tradisjon for god organisering og god oppslutning om dugnadsoppgavene. I tillegg til de nevnte fellesdugnadene yter enkeltmedlemmer en betydelig frivillig innsats som tillitsvalgte i styret og i utvalgene samt ved gjennomføring av arrangement mv.

Aktivitetene i **kartregnskapet** har i hovedsak knyttet seg til prosjektet ”Vi setter Bodø på kartet”. Kartfondet har i 2013 blitt tilført budsjetterte midler fra driftsregnskapet. Det har også vært nødvendig å midlertidig låne kapital fra driftsregnskapet for å betale løpende regninger. Det er imidlertid ingen gjeld pr 31.12.2013. Prosjektet ”Vi setter Bodø på kartet” skal avsluttes ila. april 2014. Rest innbetaling fra DA vil da kunne forventes. Ved årets slutt er det innestående ca 14 000 på bankkontoene. For nærmere detaljer i regnskapet vises det til årsmøtet sak 5 samt til årsmeldingens punkt om kart.

# 5. Kursvirksomhet

Viser til pkt 2.2. medlemsmøter og samlingene i regi av NOF 6. Jan og 8. Des.

I tilknytning til og som en forberedelse til NNM ble det arrangert kurs for et utvidet tidtakerteam.

Elisabet Kongsbakk har deltatt på et idrettsskadekurs i regi av Nordland idrettskrets.

# 6. Rekruttering

**Organisering**

Utvalget har bestått av Morten Tjønndal, Bjørn Tore Winther og Jens Viggo Limstrand. Anders Kure og enkelte juniorløpere har også bidratt på treninger.

Utvalget møttes tidlig på vinteren og la en grov plan for fordeling av oppgaver utfra en plan om å gjøre omtrent det samme som de foregående år – som vi vurderte som et gjennomarbeidet og godt opplegg. Opplegget bygger på Anders Kure konsept «Fart med kart» som er videreutviklet over mange år.

Ansvar for treninger, treningssamling og oppfølging på tirsdagsløp ble fordelt mellom oss 3 i utvalget.

**Treninger og samling**

Fast trening hver mandag kl 18-19. Fast oppmøtested var Mørkvedmarka skole på våren, og Mørkvedlia Idrettspark fra uti juni til vi avsluttet i månedsskiftet september/oktober. Treningene har vært på 1 drøy time med relativt fast program og gradvis progresjon på o-tekniske utfordringer:

1. Oppvarming/stafetter
2. O-teknisk trening på kart og med ekt. Flere løyper i korte runder for å håndtere spenn i ferdigheter i gruppa
3. Oppsummering/tøying

I begynnelsen av juni gjennomførte vi ei treningssamling for rekruttene med overnatting i Saltstraumen. 10 rekrutter og 2 foreldre var med på ei vellykka samling.

Ellers var ca. 10 rekrutter med på NNM i Bodø.

**Aktivitet**

Oppmøtet på treningene har vært bra, men noe lavere enn i 2012. Totalt har vi hatt 25 unge løpere pluss en del foreldre innom på de treningene. 10-12 av rekruttene stod sesongen ut og var på en eller flere av treningene i september.

Det ble også avholdt et enkelt foreldrekurs i forbindelse med den andre treninga i mai. Hensikten er å informere om hva orientering går ut på, praktisk veiledning ift klær/sko etc, og en kort innføring/inspirasjon til å lære mer om kart og gleden av å finne fram. Dette er et viktig tiltak for å få barna til å fortsette med orientering og bidrar også til å få hele familien med.

**Løpstrøya**

O-rekrutter som deltar på fem løp får klubbens løpstrøye og dette er svært populært. 8 trøyer ble delt ut i løpet av sesongen 2013.

**Markedsføring**

Opplegget ble markedsført som O-treninger i flyers utdelt til alle elevene i 4.-6. klasse på de 11 skolene i området fra Støver/Mørkvedmarka til Løpsmark. I tillegg har det nesten hver uke vært sendt ut påminning om trening og løp (sted og tid) pr e-post til foresatte til påmeldte.

Det hadde vært ønskelig med enda bedre markedsføring, slik at vi kunne fått flere barn på O-trening. Ideer til dette mottas gjerne.

**Utfordringer framover**

Rekrutteringsarbeid er krevende og fordrer skikkelig markedsføring, god struktur og godt opplegg på treningene. Det er nok viktigere at treningen er morsom og at barna får følelsen av mestring enn å legge stor vekt på vanskelige O-tekniske forhold.

Det er en utfordring å lage et treningsopplegg når enkelte av barna er helt nye og kan «ingenting» og de barna som har vært med 1-2 år har en del erfaring og blir «ganske gode».

Det har på enkelte treninger blitt laget ulik vanskelighetsgrad på treningsopplegg, slik at alle får en passelig utfordring. Men det har resultert i at enkelte har fått løyper de ikke har behersket.

Det er også tydelig ar vi har konkurranse fra andre idretter og mange kan ikke komme på O-trening pga. fotball-/håndballkamper osv.

# 7. Idrettsarrangementer

**Nærløp og treningsløp**

Vår utendørs arrangementsesong har i 2013 strukket seg fra 30.april til 8.oktober, dvs nesten et halvt år. I tillegg kommer Leif Magne sitt tradisjonelle romjulsløp 30.desember og innendørs-o-løpet på universitetet 29.oktober. B&OI har arrangert 19 løp, mens Tverlandet og SISO har arrangert en Saltenkarusell hver.

I år valgte vi å oppgradere statusen for løpene i Saltenkarusellen og Saltensprint til nærløp og la dem inn i terminlista i Eventor. Vi ønsket at flest mulig skulle forhåndspåmeldte seg slik at det ble enklere for arrangørene og tidtakeransvarlig. I tillegg ville arrangementene våre være mer synlig for o-løpere fra andre områder som kanskje var innom byen. Noen har vært flinke å forhåndspåmelde seg, men de fleste har et stort forbedringspotensiale på dette området.

Ingen av årets arrangement har vært beheftet med vesentlige feil. Resultatservicen har vært god med utlagte lister på hjemmesiden kort tid etter løpene. I vår gjennomførte Jakob et kort introduksjonskurs i tidtakersystemet Motime med 5 deltakere, dette har gjort at kompetansen ble fordelt på flere. Arbeidet med å lese inn tider og legge ut resultater har i all hovedsak vært fordelt mellom Arne Kristian, Frode og Marit.

Med 19 løp, så har like mange løypeleggere og løpsledere vært i sving. Takk til alle sammen for god innsats, uten slik positiv dugnadsvilje ville vi ikke kunne hatt en så omfattende lokal terminliste.

Oversikt over tirsdagsløp. S= Saltensprint, K= Saltenkarusell

Årets dato ( tall fra 2012 fra løp samme uke i fjor)

|  |  |  |  |
| --- | --- | --- | --- |
| Dato | Type løp | Deltakere 2013 | Deltakere 2012 |
|  |  |  |  |
| 17.04 | S | Kun 2012 | 50 |
| 24.04 | S | Kun 2012 | 63 |
| 30.04 | S | 63 | 54 |
| 07.05 | S | 59 | 69 |
| 10.05 | K | 69 | 20 (sprint stafett) |
| 14.05  | K | 79 | 64 |
| 16.05 | K TIL | 55 | Kun 2013 |
| 21.05 | K | 81 | 56 |
| 24.05  | S | Kun 2012 | 27 |
| 28.05 | K  | 81 | 65 |
| 04.06 | K | 73 | 56 |
| 11.06 | K SISO | 38 | 61 |
| 18.06 | 2-manns-stafett | 54 | 31 |
| 25.06 | K | 60 | 48 |
|  |  |  |  |
| 07.08 | K | Kun 2012 | 46 |
| 13.08 | K | 29 | 37 |
| 20.08 | K  | 60 | 48 |
| 27.08 | K  | 50 | 53 |
| 03.09 | K  | 43 | 48 |
| 10.09 | PRIO | 54 | 49 |
| 17.09 | S | 58 | 54 |
| 24.09 | S | 64 | 80 |
| 01.10 | Natt | 30 | 23 |
| 08.10 | Natt | 29 | 26 |
| 29.10 | innendørs | 40 | 47 |
| 30.12 | Romjul | 44 | 28 |

Samlet statistikk (fjorårets tall i parentes)

 Antall løp snitt-deltakelse flest deltakere

Saltenkarusellen 12 (13) 60 (52) 81 (69)

Saltensprinten 4 ( 5) 61 (55) 64 (80)

Samlet, alle tirs-/torsdagsløp 22 (25) 55 (48)

Vi ser at er en bra økning i gjennomsnittlig antall deltakere. Så får vi håpe at den trenden kan fortsette videre framover.

**Nasjonale løp og kretsløp**

NNM:

Årets hovedarrangement for klubben var Nord-Norsk mesterskap 23.-25.august. Fredagens sprint ble arrangert ved Universitetet i Nordland, mens lørdagens langdistanse og søndagens stafett gikk på Heggmoen. Anders Kure var løypelegger for sprinten og Arild hadde løypeansvar for skogsløpene på lørdag og søndag. Klubbens leder Torkel Irgens var leder av hovedkomiteen. Mange av klubbens medlemmer la ned stor dugnadsinnsats for å få arrangementet vel gjennomført.

Værgudene var med oss og gav en strålende ramme rundt arrangementet. Vi hadde nok håpet å passere 200 deltakere, men det ble litt i underkant.

Antall deltakere:

Sprint 162

Langdistanse 194

Stafett + individuelt yngste klasser 156

Saltendilten:

Saltendilten ble arrangert fra Bestemorenga 21.september. Antall deltaker var i år som i fjor 46 stykker.

# 8. Breddeaktiviteter

## 8.1 Turorientering

Den ordinære turorienteringen gikk på kartene Rønvikfjellet, Keiservarden, Mørkvedmarka, Junkerfjellet og Bodøsjøen friluftsmuseum (nær-turo), mens Ekstrarunden var lagt til Langlia. Sykkelorienteringen benyttet bykartet som ble utarbeidet i 2009. Vi fikk i år mange gode tilbakemeldinger på vanskelighetsgrad og plassering av poster.

Turorienteringen ble som vanlig markedsført ved kjøp av annonse i Avisa Nordland. Origo siden for turorientering ble i år avviklet. Informasjon om turorienteringen er lagt ut på klubbens hjemmeside og vi har opprettet en egen Facebook side for turorienteringen. I tillegg legges hvert år informasjon om turorienteringen ut på turorientering.no. AN lagde også en reportasje om at B&OI tok med seg Bodøsjøen SFO i nær-turo løypa i Bodøsjøen.

29. mai ble det arrangert Finn Frem dag i Bodøsjøen. Det klaffet med været og sammen med den sentrale plasseringen ga dette godt oppmøte og ett hyggelig arrangement.

Turorienteringen er en viktig del av klubbens inntekt. Turoposen ble solgt på et utvalg av bensinstasjoner og sportsforretninger. I tillegg har turogruppa og andre i klubben solgt direkte til bedrifter, noe som utgjør en viktig del av salget. Prisene er uendret fra 2010 og utvalget mener at prisen bør økes i 2014.

Salget har dessverre gått ned, på tross av at tur-o gruppa har drevet vel så aktiv markedsføring og rekrutteringsarbeid som tidligere. En årsak til nedgangen kan være økt konkurranse fra andre friluftstilbud i Bodømarka. Ti på topp har blitt ett svært populært tilbud og mange er ivrige besøkende av trimpostkasser og deltar på registreringer av besøk på småtopper rundt byen.

Tabellen under viser salget for de siste 10 årene.

År Ordinær runde Ekstrarunden Sykkelrunden

 Poser Kort Totalt solgte kart solgte kart

 2013 1007 511 1849\* 70 62

2012 1160 583 1998\* 70 60

2011 1158 616 2044\* 95 88

2010 1269 891 2194\* 111 175

2009 1173 689 1862 70 100

2008 1113 881 1994 70 100

 2007 1086 772 1858 75 0

 2006 1007 688 1675 74 0

 2005 962 667 1629 57 40

2004 808 550 1358 59 57

 \*Inkludert ett gratis ekstra klippekort pr turorienteringspose til bedriftene.

Utgifter knytter seg i hovedsak til kartpåtrykk, merker, plaketter, avgift til NOF, annonsering, trykking av informasjon til turorienteringsposen og varer til Finn Frem dagen og sesongavslutningen.

I tillegg til salgsinntektene for turorienteringsposer, klippekort, ekstrarunde og sykkelrunde samt kartannonser og sesongavslutningen fikk B&OI 6.900 kr fra NOF i støtte til nær tur-o løype i Bodøsjøen og til arrangering av Finn Frem dag.

Fra Nordland Fylkeskommune fikk B&OI et tilskudd på 26.000 kr til tilrettelegging av turorientering for barn, unge og bevegelseshemmede. Av midlene ble kr 20.671 benyttet til nærløypa i Bodøsjøen, Finn Frem dagen, GPS koordinater på ekstrarunden, innkjøp av GPS med kart for Nordland og GPS kurs for klubbens medlemmer. Det ble delt ut gratis kart for nær tur-o løypa til barnehager og SFO og klubbmedlemmer stilte opp på veiledning av ulike grupper i Bodøsjøen. Ekstrarunden ble levert ut gratis til videregående skoler. Kartposer ble delt ut gratis til deltakere i Frisklivssentralen. Disse fikk også veileding i orientering i nær tur-o løypa.

Den midlertidige muligheten for å få service på dataprogrammet som benyttes til registrering av deltakere og resultater benyttes fortsatt. I løp av 2014 må det finnes en permanent løsning. Nytt program bør være mer effektivt og ha bedre søkefunksjon. I første omgang skal utvalget undersøke om det er mulig å lage en løsning ved hjelp av Excel.

## 8.2 Skolesprinten

Skolesprinten i 2013 (kalt DNB-challenge) ble arrangert som tidligere år, men av Jakob Kalvig Skogan som del av hans jobb for Nordland O-krets, da det var vanskelig å få andre i B&OI til å ta oppgaven. Heidi Jensen hjalp også til under et av løpene. 10 skoler med totalt 1115 elever deltok i 2013. Det er samme antall skoler som i 2012, men en liten nedgang i elevtall (fra 1280). Det var løp på hver skole på våren, men ingen skolefinale. Jakob fikk betaling og kjøregodtgjørelse gjennom sin jobb i NOOK. Utgiftene bestod av noe trykking av kart, men dette var ikke mye fordi kartene på de fleste skolene ble printet fra på skolenes egne kopimaskiner, som i dag stort sett er mer enn gode nok til denne typen kart-printing. Dvs. at Jakob hadde med seg ei minnepenn med kartene som pdf-filer i A4-format. Dette var helt OK for skolene som en takk/betaling for at vi arrangerer, og er en måte å redusere utgiftene til Skolesprinten på viss ønskelig.

Siden Skolesprinten ble gjennomført av kun én person ble det gjort på enklest mulig måte og uten noe særlig fokus på andre rekrutteringsaktiviteteter. I tillegg ble det for lite tid til å koordinere aktivitetene og lage infoskriv til elevene. Framover seg jeg det som naturlig at dette arrangementet i større grad ses som en del av rekrutteringsarbeidet i klubben, gjennom f.eks. å reklamere for Finn Fram-dagen, rekruttreningene og tur-o. Flere av elevene virker interesserte, og noen få av dem driver heller ikke med annen aktivitet på fritiden, så det bør absolutt være muligheter for rekruttering. Vi må huske at vi er en idrett som langt fra bare handler om fysikk, og hvor man derfor kan trives og gjøre det godt uten for store fysiske kvalifikasjoner, og det tror jeg flere elever i barneskolen er interessert i. Skal dette skje, kreves det riktignok en klar plan hvor skoleløpene følges opp med invitasjon til aktiviteter utenom skolen, slik at orientering ikke blir noe elevene glemmer straks Skolesprint-dagen er over. En idé er å lage en flyer med info om B&OI Orientering og våre aktiviteter (Finn Fram-dagen, rekruttreninger, løp), som kan deles ut til alle elevene etter løpet.

Nettstedet «Orientering i Bodøskolen», som skal gi skolene direkte tilgang på kart og øvelser for orientering, er nå i drift.

# 9. Trening og idrettslige resultater

Årsmøtet tildelte idrettsutvalget, som tidligere, en god slump med penger til idrettslig satsing og startkontingenter. Idrettsutvalget har dermed også i sesongen 2013 kunne tatt seg den frihet og definere målene selv og styre pengebruk og innsats etter det.

Naturlige mål:

Ungdomssatsing:

Unngå frafall av de som var med i fjor.

Høy aktivitet og utvikling av ferdigheter blant alle våre yngre løpere (13-20 år).

1/3 av deltakerne skulle klare premieplass i Hovedløpet og NM-junior.

Minst en plassering blant de 6 beste i noen av disse løpene.

Bredde:

Bred mobilisering til de 2 KM-helgene og NNM. Vi skulle ta minst samme andel av medaljene i NNM som vår andel av den totale deltakelsen tilsier.

## 9.1 Treninger

Vintertreninger:

Som tidligere år har vi hatt tirsdagtreninger i vinterhalvåret. Først en time ute, med langkjøring eller intervall, deretter en time inne med fokus på koordinasjons- og balanseøvelser, styrketrening og bevegelighet. Som avslutning har det blitt noen minutter med Gunnarball eller innebandy. Et høydepunkt hvor unge og gamle viser stor iver. Frammøtet i vinter var veldig bra. På det meste opp mot 30 stk, i aldersgruppen 12- 65 år. Når tirsdagsløpene på ski startet, sank deltakerantallet noe, men også da var det en god gjeng på trening.

Denne vinteren klarte vi ikke å holde i gang felles intervalltrening på torsdager. Interessen har ikke virket stor verken fra ungdommene eller andre voksne. Dette henger nok sammen med at mange av våre ungdommer går langrenn i vinterhalvåret.

O-tekniske treninger, vår,sommer og høst:

På torsdager fra 25.april til 3.oktober (ferie i juli) har vi hatt o-tekniske treninger for gruppen fra 13 år og oppover. Frammøtested og innhold i treningene har variert. Vi har hatt sprint o, o-intervaller, korridor løping, løping på kurvekart, linje- orientering, stjerne orientering, Caps- orientering, kompass trening m.m. Skal vi bli gode i orientering må vi øve mye. Det er viktig å øve på basisteknikkene, bl.a. retningsløping og kurveorientering. Vi har derfor i år hatt flere økter hvor vi har rendyrket disse teknikkene, og kan sikkert bli enda flinkere til å fortelle før økten hva vi skal trene ekstra på i den enkelte økt.

Utover i sesongen ble det litt tynt på trening blant de eldste ungdommene. Jakob og Petter flyttet til Trondheim og startet studier. Ask valgte å prioritere langrenn og flyttet til Meråker for å gå på skigymnas. Håvard I, Håkon og Heidi har alle hatt perioder med skader og hatt en del fravær fra trening. Det positive er at vi også i år fikk opp nye ivrige 13 åringer i gruppen. Kaja (12), Mathilde, Ella, Bendik, Eivind, Jakob L, Ole har møtt jevnlig opp på trening og løp og laget en god gruppe sammen med 14, 15 og 16-åringene.

Frammøtet har jevnt over vært veldig bra. På det meste ca 25 stk og selv på de siste treningene på høsten har det rundt 10 stk som møtte opp. Det lover godt fram mot neste sesong.

Samlinger våre løpere har deltatt på:

NOOK arrangerte to ungdomssamlinger i 2013:

Den første var i Bodø 5. og 6. januar, hvor vi fra B&OI stod for det sportslige opplegget. Lite snø medførte at vi fikk en til en o-teknisk økt i Mørkvedbukta, i tillegg innetrening, innendørs o-løp og gate-o-løp.

NOOKs vårsamlingen gikk med base på Reipå fra 10-12.mai. Her var det innlagt Saltenkaruselløp, flere o-tekniske økter, tomanssstafett med mer. På begge disse hadde vi god deltakelse i aldersgruppen 13- 19 år. Det kanskje viktigste med disse samlingene er at alle ungdommene i kretsen får møtes og ha det sosialt sammen, det betyr mye for miljøet og bidrar til at ungdommene fortsetter med orientering.

Jakob S. reiste på eget initiativ på Camp Norway samling i Tyrkia i februar.

Håvard I. var med Wang toppidrettsgymnas på samling i Slovenia i mars.

Håvard I og Heidi deltok på Camp Norway i Rauland i august.

7 ungdommer og 1 voksen var med til Hovedløp og o-landsleir i Sandefjord.

Fellesreiser på større løp

Juniorene har hatt tilbud om å reise på alle NM og Norgescupløp. Sykdom/skader og andre prioriteringer har gjort at deltakelsen har vært langt mindre enn planlagt. Spesielt NM’ ene etter ferien hadde dårlig deltakelse fra klubben. På NM ultralang deltok bare Heidi.

Til NM uka var det ingen som representerte klubben, men Jakob S. løp for NTNUI. NM junior stafett stilte vi kun med jentelag.

På O-festivalen i Kristiansand gav vi tilbud til løpere fra 13-20 år, i tillegg dro andre for egen regning. Til sammen deltok 24 løpere fra klubben.

Ungdommene fra 14 år og oppover har fått tilbud om tur til Blodslitet i Fredrikstad. Med ledere var det 9 løpere.

## 9.2 Idrettslige resultater.

NM-sprint: Håvard Irgens nr 15 \* (H17-18) Petter Jakola, nr.17 (H19-20), Ask Godal (H17-18) og Jakob Skogan (H19-20) kom ikke til finale.

NM-ultralang Heidi Jensen nr 29 (D17-18)

NM- Langdistanse Ingen deltakere

NM-mellomdist. Ingen deltakere

NM-stafett-senior Ingen deltakere
NM-stafett-junior B&OI- jentelag Brutt (Heidi, Oda og Martha)

Hovedløpet:

Sprint langdistanse

Martha K.Skogan D15 20 34

Oda Furuholmen D15 33 35

Amund B. Kongsbakk H14 26\* 27\*

Espen S. Skiri H14 40 55

Nora Irgens 7\* 21\*

Marius Finstad 60 46

Amund Godal 26 \* 16\*

Sammenligning med målsettinger:

Premieplass til 1/3 av våre løpere på NM og Hovedløp: På 19 (individuelle) starter tok vi 6 premier(\*). 4 av 12 løpere oppnådde en eller flere premieplasser.

Minst en plassering blant de 6 beste: En flott 7. plass av Nora på sprinten, men ingen blant de 6 beste.
Vi er nær at en tredjedel av startene gir premie. Sesongen ble litt spesiell med langvarig skade på vår antatt beste løper Håvard. Dette sammens med andre skader medførte at vi ikke klarte å stille stafettlag på NM senior og junior.

NNM:

I år arrangerte vi NNM her i Bodø, så svært mange var opptatt som arrangører. Allikevel stilte vi med hele 52 deltakere på sprinten og 50 på langdistansen. Veldig gledelig at mange av våre nye rekrutterer ble med på NNM på hjemmebane. Vi var igjen klart største klubb.

Vi forsynte oss også veldig bra av medaljene i dette NNM. ( I oversikten er alle plasseringer fra 1. -3 plass tatt med i medaljeklassene, selv om det i veteranklassene ikke alltid deles ut medaljer i alle valører pga regel om 1/3 premiering).

Disse tok medaljer på sprinten:

D13-14 1. Nora Irgens

D15-16 2.Lotte E. Reitan 3. Oda Furuholmen

D17-20 1. Heidi Jensen

D21 2. Aviaja Kleist

D40 1. Elisabet Kongsbakk

D50 3. Katrine Kalvig

H13-14 2. Amund K.Godal 3. Marius E. Finstad

H15-16 2. Amund B. Kongsbakk 3. Espen S. Skiri

H17-20

H21 1. Petter Jakola

H40 3. Bjørn Godal

Disse tok medaljer på langdistansen:

D13-14 1. Nora Irgens

D15-16 2. Oda Furuholmen 3. Martha K. Skogan

D17-18 1. Heidi Jensen

D21 3. Aviaja Kleist

H13-14 1. Amund k Godal 3. Trygve B. Kongsbakk

H 15-16 1. Espen S. Skiri

H 40 1. Bjørn Godal

H50 3. Jørund Eldevik

H60 2. Leif M. Eggestad

H70 2. Edvin Berg

Stafetten: 0 gull, 4 sølv (D 13-16,H13-16, D15, H150) og 4 bronse (D 13-16, H13-16, D 150 og H150).

Vurdering mot målsetting:

Vi stilte med 52 løpere så vi opprettholder status som største klubb, og det til tross for at mange kun var i arrangørstaben.. Vi fikk 33 medaljer (1-3 plass i mesterskapsklasser) av totalt 104, dvs 32 %. I de individuelle løpene utgjorde B&OI løpere 29% av totalt påmeldte i alle klasser.

KM

B&OIs deltakelse i årets KM-arrangementer, og antall kretsmestere (antall i fjor i parentes)

KM-sprint, Mo 31 (37) B&OI-deltakere, 5 (7) kretsmestere:

Aviaja Kleist D17

Katrine Kalvig D45

Amund B. Kongsbakk H15-16

JakobK. Skogan H17

Anders Kure H45

KM-mellomdistanse, Mo 29 (45) B&OI-deltakere, 6 (6) kretsmestere:

 Nora Irgens D13-14

 Aviaja Kleist D21

 Katrine Kalvig D45

 Ask K. Godal H17

 Steve Samuelsen H45

 Per Rekkedal H55

KM-ultralang, Mo: 25 (39) B&OI-deltakere, 6 (7) kretsmestere:

 Nora Irgens D13-14

 Heidi Jensen D17-20

 Aviaja Kleist D21

 Elisabet Kongsbakk D45

 Jakob K. Skogan H17-20

Per Rekkedal H 55

KM-lang, Valnesfjord 37(40) B&OI-deltakere, 11 (7) kretsmestere:

 Nora Irgens D13-14

 Oda Furuholmen D15-16

 Eirill P. Buvik D21

 Irene Skiri D45

 Karen Bjørseth D65

 Espen S. Skiri H15-16

 Arild Hegreberg H21

 Asgeir Jordbru H35

 Bjørn Tore Winther H45

 Per Rekkedal H55

 Carl B. Bjørseth H65

KM-natt, Tverlandet 20 (27) B&OI-deltakere, 6 (8) kretsmestere:

 Nora Irgens D13-14

 Aviaja Kleist D17

 Elisabet Kongsbakk D45

 Amund K. Godal H13-14

 Asgeir Jordbru H17

 Per Rekkedal H55

KM Stafett Valnesfjord:

Vi stilte med 6 lag (4 stk på hvert) i stafetten. 2.lagett med Espen Skiri, Elisabet Kongsbakk, Anders Kure og Asgeir Jordbru vant, mens 1.laget med, Amund B.Kongsbakk, Nora Irgens, Torkel Irgens og Arild Hegreberg kom på 2. plass.

Antall deltakere og medaljer i KM varierer litt avhengig av om løpene går nord eller sør for Saltfjellet. I år klarte vi å mobilisere bra til vårhelga på Mo selv om vi ikke leide buss denne gangen. Allikevel har vi totalt sett nedgang i KM deltakelse i år i forhold til et meget godt år i fjor.

Gode resultater i andre større løp som nevnes:

NC sprint Indre Østfold 26.april:

Petter Jakola nr 9 (H19-20)

O-festivalen 21.-23.juni Kristiansand, med innlagt NC juniorer:

Fredag:
Kaja S. Skiri nr 5 D11-12

Elisabet Kongsbakk nr 13 i D45

Lørdag:
Håvard Irgens nr 11 i H17-18

Kaja S. Skiri nr 9 i D11-12

Nora Irgens nr 9 i D14

Søndag:

Håvard Irgens nr 2 i søndagens løp og nr 5 totalt etter 3 løp (H 17-18)

Ask K Godal nr 10 i søndagens løp og nr 19 totalt etter 3 løp (H17-18)

O-ringen Boden 20.-26.juli:

Håvard Irgens nr 9 sammenlagt i H 17-18E, hadde en 6. og en 8.plass som beste plasseringer i enkeltløp.

Blodslitet 14.oktober:

Elisabet Kongsbakk nr 10 i D45

Oppsummering:

Idrettsutvalget har forsøkt å forbedre ungdomsløpernes o-tekniske ferdigheter både ved målrettede treninger i nærområdet, samlinger og deltakelse på større løp lenger sør i landet. Vi oppnår mange gode resultatet. For klubben er det fortsatt viktig å ha en god bredde av ungdomsløpere der det legges til rette for idrettslig utvikling hos alle. Foran neste sesong har Jakob, Petter og Håvard gått ut av klubben vår, i forbindelse med studier og videre satsing har de valgt å skifte klubb. Vi ønsker dem lykke til og håper vi møter dem som løpere på NM i Bodø i 2016.

Både resultat og breddemessig bød sesongen på flere høydepunkter. Her fremheves:

1. Noras 7.plass i hovedløpet sprint
2. Håvards 9. plass sammenlagt i O-ringen
3. Mange NNM gull til klubben, og god deltakelse fra våre ferske rekrutter
4. 52 deltakere på NNM på hjemmebane

# 10. Kart

Kartarbeid og kartrelatert arbeid i 2013 har omhandlet disse temaene:

* DA-prosjektet (den digitale kartdatabasen Rønvikfjellet – Heggmoen)
* NNM-kartene
* Skolekart inkl nettstedet «Orientering i Bodøskolen»
* Innspill til kommunens «Plan for idrett og friluftsliv 2014-2017» («anleggsplanen»)
* Opplegg for forvaltning av lagets kartverk

Aktiviteter i det totale DA-prosjektet inngår i /berører alle disse temaene. DA-prosjektet som ble startet opp etter årsmøtet januar 2011 har fått forlenget ferdigstillelsesfrist til ut april 2014.

*DA-prosjektet (den digitale kartdatabasen Rønvikfjellet – Heggmoen):* Det er utført oppdateringsarbeider i området Løpsfjell/Skardalen, i Hunstadlia og i randsonen langs Soløyvannsveien fra Skihytta til Arlia. Oppdateringsarbeidene er utført av firmaene Berg Geomatics og Kalde kart Tromsø. Fra kartdatabasen er det laget utskrift for to nærkart (Hunstadlia og Mørkvedmarka) som vi har fått spillemidler for (mindre kostnadskrevende nærmiljøanlegg). Vi har i 2013 også fått utbetalt et kommunalt tilskott til Bestemorengakartet som vi laget utskrift av fra kartdatabasen i 2011. Det er avtalt med kommunens geodatasjef at vår kartdatabase vil inngå som et «lag» i kommunens kartverk. Dette er tilgjengelig på nettet for fri nedlasting (pdf). Vi/brukerne kan dermed utnytte kommunens programvare for utskrift av akkurat det området vi/de ønsker i kartdatabasen. Kommunens kultursjef er begeistret for det karttilbudet vi legger til rette for byens befolkning og er åpen for en videre dialog om et fast årlig tilskott fra kommunen til det løpende vedlikehold.

*NNM-kartene*: Sprintkartet i NNM var et utsnitt av sprintkartdatabasen «Universitetet». En del av området ble synfart etter sprintkartnormen i forbindelse med oppdatering av Mørkvedmarka (DA-prosjektet) og supplerende synfaring, inkludert løypeleggers ønsker mhp spesielle sperringer, ble gjort innafor rammen satt av til NNM-kartene i årsbudsjettet. Heggmoenkartet ble oppdatert og noe utvidet til NNM innafor den samme rammen. Vi fikk dermed en oppdatering av dette området i kartdatabasen Rønvikfjellet – Heggmoen som ikke var forutsatt gjort i DA-prosjektet.

*Skolekart inkl nettstedet «Orientering i Bodøskolen»*: Etter avtale med kommunen ble skolekartene gitt ensartet layout innafor A4-format og nettstedet ble oppdatert. Kommunen har bestilt skolekart i Helligvær hos Berg Geomatics. Dermed skulle et samarbeidsprosjekt mellom klubben og kommunen som ble startet opp i 2007 nærme seg en avslutning. På slutten av året ble det inngått en avtale (en 3-årig prøveavtale) mellom klubben og kommunen om forvaltning og vedlikehold av kart og nettsted mot en årlig godtgjørelse. Utbetalingen for 2013 kom så seint på året at det ikke ble utført noe oppdateringsarbeid dette året.

*Innspill til kommunens «Plan for idrett og friluftsliv 2014*-2017» («anleggsplanen»): For å kunne komme i betraktning ved tildeling av spillemidler må et anlegg være tatt med i anleggsplanen. Det ble spilt inn 12 ulike kartprosjekter fra klubben under planarbeidet. Ikke alle vil være aktuelle som spillemiddelprosjekter. Av kommunens 30 prioriterte anlegg i planperioden så kom 5 av innspillene våre samlet på 7.plass og 7 samlet på 12.plass. Det er i høst sendt inn søknad om spillemidler til følgende nærkart: Hopen aktivitetspark, Vallemarka, Støver og Geitvågen. Alle kartene i henhold til vår kartplan 2011-2014.

*Opplegg for forvaltning av lagets kartverk*: Ocad-versjonen av kartverket (det autoriserte) er lagt inn i den valgte arkivløsning (Konkylie Data) og der lagets kartforvalter har kontroll med tilgangen. Det gjenstår nå å oppdatere lagets kartsider om lagets karttilbud og kommunens skolekarttilbud, rutiner som skal gjelde for tilgang og bruk av de to versjonene pdf og ocad, lagets policy mhp ocad-lisenser mv. Dette er en aktivitet i DA-prosjektet og følger dette prosjektets framdrift.

*Oppsummering*: Hele vårt kartforvaltningsregime (kommunens skolekartverk og lagets eget kartverk) ble i høst presentert på NOFs hjemmeside og forbundets kartkonsulent har i mail gitt oss følgende tilbakemelding: «Dette er meget forbilledlig gjort av dere».

# 11. Materiell og utstyr

Hammarlibua.

Hammarlibua eies av B&OI (allianselaget) med oss som leietaker. Leieavtalen er tilgjengelig på hjemmesida under Lagshåndboka. Bua er helt nødvendig for våre mange aktiviteter, men er oppført på midlertidig dispensasjon som servicebu for alpinbakken som var i området. Materiellutvalget legger derfor vekt på at den ser ordentlig ut og at området rundt holdes ryddig, bla er nedre del av bakken ryddet for kratt også i år. I tillegg får Hunstad barnehage anledning til å lagre utstyr i bua når de har utedager i Hammarlia. Det fungerer greit.

Det er i møte med kommunen i des 2013 konkludert med at vi kan inngå ny strømavtale med Bodø energi uten å ta hensyn til belysning i alpinbakken. Dermed bør det være håp om at vi kan komme ut med lavere strømutgifter enn dagens (ca 3000 kr). Bygning og inventar/utstyr mv er forsikret i if… forsikring.

Det er i år ikke registrert innbrudd i bua, men et lite vindu mot øst har blitt knust og er reparert. Det er ellers gjennomført en opprydding i og sanering av noe av skilt-«jungelen» vi har hatt i bua. Det er også ryddet i «kjøkkenavdelingen». Det er videre laget et enkelt opplegg for tørking av telt i tørkerommet.

Utstyr for arrangement.

Ordningen med fast fordeling av postbukkene på løp, rekruttering og skolesprint fungerer godt. Løpsarrangørene har vært flinke til å bringe postene tilbake til bua i henhold til ”Vågøneskonvensjonen”. Ved opptelling des 2013 mangler 2 postbukker og 2 postenheter i snor samt 2 0-bukker og 1 målbukk (249), Rekruttering og skolesprint har hatt sitt eget sett med poster og tidtakerutstyr gjennom hele sesongen.

I 2012 døde 1 postenhet av 2004-årgangen. Iflg produsenten er forventet levetid ca 8-10 år. Vi har i alt 27 enheter av denne årgangen og det ble i 2013 kjøpt inn reserver for alle disse jfr bla NNM. Imidlertid er ingen av de øvrige i 2004-årgangen dødd i 2013.

Røde instruksjonsbrikker (de eldste) dør nå relativt hyppig. Av ca 70 opprinnelige har vi nå 25 igjen (vel og merke i bua!) i tillegg til 46 grå og blå av relativt ny dato. Dersom skolesprint skal gjennomføres i samme omfang som før (og en pose med røde brikker ikke dukker opp) så må vi regne med ca kr 6 000 til kjøp av suppleringsbrikker i budsjettet for 2014.

Arrangementsutstyr har vært lånt ut mot godtgjørelse til nasjonalt veimesterskap i Bodø.

Forbruksmateriell for arrangement.

Det har vært holdt et tilstrekkelig lager av forbruksmateriell (plastlommer, skriverpapir osv) til løpene. Skriverpapir (termopapir) kjøpes nå lokalt til betydelig lavere pris enn hos Idrettsbutikken.

# 12. Styrets oppsummering av 2013

På årsmøtet i januar 2013, la det forrige styret frem følgende forslag til satsningsområder for 2013, i tillegg til de vanlige oppgavene med o-løp, tur-o, rekruttering osv.

* Fullføre DA prosjektet, «Vi setter Bodø på kartet». Dette vil bli sluttført innen april 2014.
* Gjennomføre en klubbtur til O-Ringen i Boden 20-26. juli 2013. Her deltok ca 40 stk fra Bodø og Nordland.
* Planlegge og gjennomføre et godt NNM i Bodø 23-25. august 2013. Dette ble et solid og flott arrangement, både sportslig og arrangement teknisk. Tilbakemeldingen fra de andre klubbene som deltok, var veldig positive. Arrangementet var også en viktig og god gjennomkjøring som gav verdifull arrangørkompetanse i arbeidet frem mot NM uka i 2016.
* Finn frem dagen ble arrangert for andre gang, denne gang i strålende sommervær i Bodøsjøen. Erfaringen fra dette arrangementet viser at vi kan bruke mye av det samme opplegget flere ganger i samme området. En slik dag er viktig for å synliggjøre o-sporten på en positiv måte i bybildet.
* Planleggingen av en 50 års feiring for B&OI er i gang, og dette vil bli markert på årsmøtet i januar 2014. Videre planlegger styret en større o-fest til høsten, ved sesongslutt 2014.
* Arbeidet med NM uka, vil intensiveres fra våren 2014, ved bl a å utarbeide en fremdriftsplan.
* Klubbens deltakelse på NOF sin nasjonale rekrutteringsturne i januar og desember 2013, har gitt verdifulle innspill til en helhetlig tiltaksplan. Styret vil sammen med utvalgene og de funksjonsansvarlige fullføre dette arbeidet innen 15. mars 2014.

# 13. Styrets forslag til satsning 2014

Utarbeide en helhetlig tiltaksplan for perioden 2014-2016. I dette inngår et års hjul, en tettere samordning mellom de enkelte utvalg og funksjoner i klubben. Videre vil arbeidet med et økt fokus på ekstern informasjon, videreutvikling av tur-orienteringen og arbeidet med en ny kartplan fra 2015 være sentrale tema og viktige satsningsområder. Prosessen frem til og med NM uka høsten vil være med å utvikle klubben til en av Norges beste o-klubber.

Med dette vil styret få uttrykke en stor TAKK til dere alle for solid innsats også i år.